Osobitná časť

K čl. I

K bodu 1

Dôvodom rozšírenia definície prípravkov o potenciálne rizikové látky je zabrániť ich zneužívaniu na užívanie, ktoré je sprevádzané škodlivými fyzickými alebo duševnými reakciami.

K bodu 2

Aktualizácia poznámky pod čiarou.

K bodu 3

Legislatívno-technická úprava.

K bodu 4

Legislatívno-technická úprava.

K bodu 5

Navrhuje sa, aby sa na prípravky, ktoré predstavujú zmesi látok s obsahom rizikových látok, nevzťahovali ustanovenia § 19 (Vývoz a dovoz omamných a psychotropných látok), § 20 (Vývozné povolenie na omamné a psychotropné látky), § 21 (Dovozné povolenie na omamné a psychotropné látky), § 22 (Tranzit omamných a psychotropných látok) a § 28 (Oznamovacie povinnosti), pretože cieľom navrhovanej úpravy nie je vytváranie prekážok pre voľný pohyb tovaru, ale ochrana verejného zdravia.

K bodu 6

Ide o terminologickú úpravu v nadväznosti na nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností. Súčasne sa ustanovuje požiadavka, aby lekársky posudok, ktorým sa preukazuje zdravotná spôsobilosť, vyhotovoval lekár so špecializáciou v špecializačnom odbore všeobecné lekárstvo (všeobecný lekár pre dospelých).

K bodu 7

Zosúladenie ustanovenia s platnou sústavou študijných odborov.

K bodu 8

Zosúladenie špecializačných odborov s nariadením vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností.

K bodu 9

Spresnenie ustanovenia vzhľadom na skutočnosť, že vyššie odborné vzdelanie na strednej zdravotníckej škole sa ukončuje absolventskou skúškou.

K bodu 10

Spresnenie ustanovenia.

K bodu 11

Aktualizácia poznámok pod čiarou.

K bodu 12

Ustanovujú sa podmienky na zaraďovanie a vyraďovanie rizikových látok do zoznamu rizikových látok, ktorý vydá ministerstvo zdravotníctva všeobecne záväzným právnym predpisom.

K bodu 13

Legislatívno-technická úprava.

K bodu 14

Legislatívno-technická úprava.

K bodu 15

Legislatívno-technická úprava.

K bodu 16

Aktualizácia poznámok pod čiarou.

K bodu 17

Navrhuje sa doplnenie ďalších orgánov v súvislosti s ich úlohami, ktoré vykonávajú na úseku omamných a psychotropných látok. Súčasne sa upravujú názvy niektorých orgánov v súvislosti so zmenou ich názvu.

K bodu 18

V odseku 1 je prechodné ustanovenie v nadväznosti na úpravu v § 6 ods. 2 písm. a) v 3. bode a § 6 ods. 2 písm. c) v 4. bode. Predpisom účinným do 27. marca 2002 bola vyhláška MZ SSR č. 79/1981 Zb. o zdravotníckych pracovníkov a iných odborných pracovníkov v zdravotníctve, ktorá neustanovovala študijný odbor lekárstvo, ale študijný odbor detské lekárstvo a študijný odbor všeobecné lekárstvo. Študijný odbor stomatológia ustanovovala vyhláška MZ SSR č. 79/1981 Zb., ako aj nariadenie vlády Slovenskej republiky č. 156/2002 Z. z. o odbornej spôsobilosti pracovníkov v zdravotníctve, ktoré bolo účinné do 30. apríla 2004. Predpisom účinným do 30. apríla 2004, pokiaľ ide o špecializácie, bolo nariadenie vlády Slovenskej republiky č. 157/2002 Z. z. o ďalšom vzdelávaní pracovníkov v zdravotníctve a predpisom účinným do 31. decembra 2004 bolo nariadenie vlády Slovenskej republiky č. 213/2004 Z. z. o ďalšom vzdelávaní pracovníkov v zdravotníctve. Predpisom účinným do 31. mája 2006 bolo nariadenie vlády Slovenskej republiky č. 743/2004 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností.

V záujme právnej istoty sa v odseku 2 rieši platnosť povolení vydaných pred účinnosťou tohto zákona.

**K bodu 19**

Legislatívno-technická úprava.

K čl. II

Z dôvodu jednoznačnosti úpravy správneho poplatku a s prihliadnutím na to, že legislatívna skratka „omamné a psychotropné látky“ vytvorená z pojmu „omamné látky, psychotropné látky a prípravky“ je zavedená v zákone č. 139/1998 Z. z. o omamných látkach, psychotropných látkach a prípravkoch, legislatívna skratka sa nahrádza neskráteným pojmom.

K čl. III

Dátum účinnosti sa navrhuje s prihliadnutím na predpokladanú dĺžku legislatívneho procesu.